राजधानी दिल्ली से गोविंदा की रात दस बजे की फ्लाईट थी जब वो एयरपोर्ट पहुंचे तो पता चला कि फ्लाईट दस की बजाय १० बज कर ४० मिनट की हो गयीं है. तो गोविंदा फ़ूड बार जा पहुंचें वहां जाकर उन्होंने एक पेस्ट्री और एक पानी की बोतल ली और बोले कि मै आज थक गया मेरी सारी एनर्जी ख़त्म हो गयी है एनर्जी को लेवल पर लाने के लिए कुछ मीठा तो खाना ही चाहिए. गोविंदा कि थकान वजह थी दिल्ली में हुई फिल्म ''डू नॉट डिस्टर्ब '' की प्रेस कांफ्रेंस. जिसमें शामिल होने के लिये गोविंदा ने सुबह ९ बज कर ३५ मिनट की फ्लाईट मुंबई से दिल्ली की ली. आप समझ ही सकते हैं कि इसके लिए उन्हें सुबह कितने बजे उठना पड़ा होगा, और फिर दिल्ली पहुँच कर दो घंटे चली प्रेस कांफ्रेंस फिर उसके बाद एक एक चैनल व अखबार के साथ इंटरव्यू का सिलसिला रात ९ बजे तक चला. तो इतनी भाग दौड़ के बीच बेचारे गोविंदा को कुछ खाने पीने का मौका ही नहीं मिला तो बेचारे मीठा तो खायेगें ही है न।